Здравният министър предложи удължаване на извънредната епидемична обстановкаПричината е увеличеното разпространение на коронавируса у нас По време на заседанието на Министерски съвет министърът на здравеопазването Кирил Ананиев предложи удължаване на извънредната епидемична обстановка в страната до 15 юли . Той аргументира предложението си с увеличеното разпространение на болестта у нас , като отчете , че след 9 юни има значително увеличение на броя носители на вируса и на болните от него : „ От 27 май до 9 юни среднодневният брой на заразените у нас е 26 души . От 10 до 23 юни нараства до 84 случая на ден “ . Здравният министър поясни , че няма да се въвеждат нови мерки , нито ще се възстановяват стари . Остават изискванията за носене на маска на закрито , повишена дезинфекция на ръцете , спазване на дистанция и препоръките за дистанционна работа , несъбиране на големи групи хора на едно място и провеждане на масови мероприятия . Новата и най - важна насока е въвеждането на строг контрол за спазването на въведените правила , подчерта министър Ананиев . Премиерът Бойко Борисов каза „ Аз мисля да подкрепим министър Ананиев . “ Той обясни , че целият свят в момента се движи на принципа проба - грешка по отношение на коронавируса . По повод затягането на контрола и глобите за неспазването на мерките против разпространението на Covid - 19 , премиерът заяви : „ демокрацията е за дисциплинираните , за вътрешната дисциплина да спазват определените правила “ .